Ba zan yi gaggawar nadin mukamai ba - Gwamnan Nasarawa ▷ Legit.ng
Ba zan yi gaggawar nadin mukamai ba - Gwamnan Nasarawa
4 months ago 3796 views by Ishaq Ismail
Sabon gwamnan jihar Nasarawa, Injiniya Abdullahi Alhaji Sule, ya yi karin haske da cewar ba ya da nufin yin aikin gaggawa wajen nadin mukamai na hadimai a sabuwar majalisar gwamnatin sa yayin da ya karbi akalar jagoranci.
Injiniya Abdullahi ya yi wannan furuci yayin ganawar sa da manema labarai a ranar Lahadi cikin birnin Lafiya. Ya ce ba zai yi aikin gaggawa ba wajen nadin kwamishinoni domin gudun afkawa ramin kurakurai.
A halin yanzu sabon gwamnan na jihar Nasarawa na ci gaba da gudanar da nazari na fahimtar yadda tsohuwar gwamnatin jihar ta aiwatar da salon mulkin ta wajen riko da akalar jagoranci kamar yadda ya shaidawa manema labarai.
Gwamnan ya ce tuni ya fara tuntube tuntube tare da ganawa da manyan sakatarorin gwamnatin jihar da kuma shugabannin kananan hukumomi da na hukumomin tsaro domin tumke damarar sa ta bayar da muhimmanci wajen ingancin tsaro a jihar.
A yayin da ya shiga fadar gwamnatin jihar a ranar Alhamis bayan karbar rantsuwa a ranar Laraba 29 ga watan Mayun 2019, gwamna Abdullahi ya gargadi al'ummar jihar Nasarawa a kan muhimmancin wanzar da zaman lafiya da kuma kwanciyar hankali.
Nasarawa State News TodayArewa Latest NewsHausa NewsSiyasar Najeriya Latest NewsLabarai Daga Jaridu Latest News
Buhari ya gana da Abdulsalamu a Saudiyya, zai dawo gida Najeriya a yau (Hotuna)